Hodźij (CK/SN). Zwotkel maja wsy swoje mjena je přewšo zajimawe. Tole pokaza přednošk prof. dr. Bernda Koenitza minjenu sobotu w Hodźijskim towarstwowym domje. Bywši profesor na Lipšćanskej uniwersiće je so lětdźesatki ze słowjanskim pochadom wjesnych mjenow zaběrał. Hač so štyri zapřijeća w chronice Thietmara von Merseburga před tysac lětami woprawdźe na Hodźijski wjesny dźěl Žičeń poćahuja, tele prašenje jeho hižo dlěje zaběra. Jako Žičeń loni swoje tysaclětne wobstaće swjećeše, nawjazachu kontakt k dr. Koenitzej. Nětko sćěhowaše přeprošenje na přednošk w domizniskim towarstwje.
szl_Latn